stanford-oval/wikipedia huggingface dataset:
נמייה צהובה
הערות שוליים

↑  נמייה צהובה באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
נאצ'וס

| --- | --- |

 
 מאכלים
 סוג:  מנה 
 על שם:  איגנסיו אנאיה 
 מטבח:  המטבח המקסיקני 
 מוצא:  מקסיקו 
 ממציא:  איגנסיו אנאיה 
 מרכיבים עיקריים:  צ'יפס טורטייה, cheese sauce 
 
נאצ'וס (Nachos) היא מנה בסגנון טקס-מקס. המנה מורכבת מצ'יפס טורטייה ורוטב גבינה, העשוי במקורו מגבינת צ'דר ופלפל חלפניו חתוך. נאצ'וס מוגשים כחטיף. נהוג להגישם עם מטבלים כגון גואקמולה, בשר ושעועיות. על פי ההערכות, יוצר המנה היה איגנסיו אנאיה, מלצר מקסיקני שעבד במסעדה בצפון מדינת קואווילה במקסיקו, קרוב לגבול עם טקסס, בשנת 1943.
נשפון דייג

| נשפון דייג |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: נשפוניים
סוג:: נשפון
תת־סוג:: Pizonyx
מין:: נשפון דייג
שם מדעי
 Myotis vivesi ‏Ménégaux, 1901
תחום תפוצה


נשפון דייג (שם מדעי: Myotis vivesi) הוא מין עטלף ממשפחת הנשפוניים הייחודי בכך שהוא ניזון בעיקר מדגים וסרטנים קטנים. הוא נפוץ בעיקר במדינת מקסיקו. הוא נמצא בסכנה.
זהו המין הגדול מסוגו באמריקה ומגיע למשקל 25 גרם. הוא בעל כנפיים ארוכות, רגליים ארוכות עם טפרים חדים, פרווה עבה וחומה בהירה עד אפורה כהה בצבע וחיוורת מלמטה והראש גדול ובעל שיניים חדות.
הוא נפוץ לאורך חופי מפרץ קליפורניה בסונורה, באחה קליפורניה ובאחה קליפורניה הדרומית ובאיים ליד וכן בכמה חופים בחצי האי באחה קליפורניה.
הוא אוכל דגים ימיים, סרטנים כולל לובסטרים קטנים וכן מחרקים מעופפים. כמו רוב העטלפים הוא נמצא במשך היום במערות ומייצר גואנו מהאוכל שמבוסס על דגים, כמו עופות ים. לעיתים הם ישנים גם בין סלעים חופיים ויחד עם יסעוריים קטנים.
ראו גם

נשפוניים
נשפון הגדות
עטלף הבולדוג
הערות שוליים

↑  נשפון דייג באתר הרשימה האדומה של IUCN
| --- | --- |
בקרת זהויות :  NLI: 987007555749605171
נמל התעופה הבין-לאומי ארג'ן

נמל התעופה הבינלאומי ארג'ן (בטורקית: Ercan Uluslararası Havalimanı) הוא נמל תעופה המשמש כשער האווירי העיקרי של לפקושה, בירת הרפובליקה הטורקית של צפון קפריסין, ושל הישות כולה. הנמל שוכן במישור מסאוריה, במרחק אווירי של כ-13 ק"מ מזרחית למרכז העיר לפקושה, ובמרחק של כ-40 ק"מ מערבית לעיר גזימאוסה.
היות שהרפובליקה לא זכתה להכרה בינלאומית למעט מצד טורקיה, גם נמל התעופה אינו מוכר על ידי אף מדינה מלבדה, וקוד יאט"א שלו ואף קוד ICAO שהוקצו לו אינם מופיעים ברישומים הרשמיים של שני הארגונים. בנוסף, נכון לשנת 2018 אף טיסה בינלאומית אינה יכולה להגיע אליו, אלא אם כן עצרה לחניית ביניים בנמל תעופה בתחומי טורקיה. איסור זה נמצא בדיונים מאז שנת 2006‏.
נמל התעופה הוקם על ידי הצבא הבריטי במלחמת העולם השנייה כנמל צבאי, וכונה "נמל התעופה טימבו" (Τύμβου), על שם הכפר הסמוך. לאחר פלישת טורקיה לקפריסין ב-1974 והשבתת פעילותו של נמל התעופה הבינלאומי בניקוסיה, הנמל הורחב והפך לשער המרכזי של הרפובליקה בשנת 2004. במקביל הכשירה הרפובליקה של קפריסין את נמל התעופה הבינלאומי בלרנקה כשער האווירי הראשי שלה כבר ב-1975. נכון לשנת 2021 מתבצעות בנמל עבודות לסלילת מסלול טיסה חדש, ובית נתיבות חדש מדרום לו.
מהנמל יוצאות טיסות אך ורק לנמלי תעופה בטורקיה, ובהם נמל התעופה הבינלאומי איסטנבול אטאטורק, נמל התעופה הבינלאומי איסטנבול סביהה גקצ'ן, נמל התעופה הבינלאומי אנקרה אסנבואה, נמל התעופה הבינלאומי איזמיר אדנאן מנדרס, ונמל התעופה הבינלאומי של אנטליה. טיסות המשך מגיעות למספר יעדים באירופה. כל הטיסות הפוקדות את הנמל מבוצעות על ידי חברות תעופה טורקיות.
טרמינל הנוסעים
אזור ה-Check in בטרמינל
הערות שוליים

↑  קוד זה אינו מופיע ברישומי הארגון
↑  קוד זה אינו מופיע ברישומי הארגון
↑  Turkey will open up to Cyprus
נמייה ננסית מצויה

| נמייה ננסית מצויה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה ננסית
מין:: נמייה ננסית מצויה
שם מדעי
 Helogale parvula ‏סונדוואל, 1847
תחום תפוצה


נמייה ננסית מצויה (שם מדעי: Helogale parvula) היא מין של נמייה קטנה ממשפחת הנמייתיים החיה באזור אפריקה שמדרום לסהרה. היא המין הקטן ביותר במשפחת הנמייתיים.
מאפיינים

לנמייה זו ראש מחודד וטיפוסי לנמייה, אוזניים קטנות, זנב ארוך ורגליים קצרות עם טפרים חדים. זוהי הנמייה הקטנה ביותר בעולם וגם הטורף הקטן ביותר באפריקה. משקלה מגיע רק ל-210–350 גרם ואורכה 18–28 ס"מ. הפרווה אדמדמה-בהירה עד חומה-כהה.
נמייה זו חיה בטבע בערבות וסוואנות אפריקה, ביערות פתוחים ובאזורי שיחים. הם יימצאו באזורים עד גובה 2,000 מ'. הם מורגלים גם לאזורים אנושיים אך מתרחקים מיערות עבותים או מדבריות.
תפוצתם בטבע היא ממזרח אפריקה עד מרכז אפריקה ומאריתריאה ואתיופיה בצפון עד לטרנסוואל שבדרום אפריקה.
הרגלים

נמייה זו חיה בקבוצות גדולות בטבע (2 עד 30 פרטים) והם חיים יחדיו באותה מאורה ולעיתים קרובות גם בקן גדול של טרמיטים וגם בין אבנים או גזעי עצים. הקבוצה בנויה על היררכיה שבראשה זוג בכיר ושאר הפרטים עוזרים לטפל בגוריהם ולשמור על הלהקה מטורפים. לעיתים הנחלות חופפות לנחלות של נמיות אחרות ואז מתנהלת קטטה רצינית בין שתי הקבוצות. המפסידים עשויים להתרחק כמה קילומטרים מהאזור של המנצחים.
הנמיות מתרבות בעונה הגשומה, בין אוקטובר לאפריל. רק הזוג הבכיר מתרבה והם ממליטים 4–6 גורים שמגיעים לבגרות אחרי 10 שבועות. עד אז הם נשארים במאורה הקרקעית שלהם ובני הקהילה שומרים עליהם מטורפים ומשיגים להם מזון.
ישנו קשר בין הנמיות הללו לעופות הקלאו ששני המינים אוכלים יחדיו בערבה וכשאחד מוצא טורף הוא משמיע קריאה וכולם בורחים.
כמו רוב הנמיות הם אוכלים בשר, בעיקר של חרקים שונים, בעיקר שוכני אדמה, עכבישים, עקרבים, עופות קטנים, מכרסמים קטנים ולטאות ונחשים קטנים. הם יאכלו גם פירות יער שהם ימצאו.
הם עצמם נטרפים על ידי חתולים גדולים, עופות דורסים, נחשים ולטאות כמו הכוח וגם קרוב משפחה רחוק שלהם - צבוע מנומר.
הערות שוליים

↑  נמייה ננסית מצויה באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
נמייה עבת-זנב

| נמייה עבת-זנב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה עבת-זנב
מין:: נמייה עבת-זנב
שם מדעי
 Bdeogale crassicauda ‏פטרס, 1852
תחום תפוצה


נמייה עבת-זנב (שם מדעי: Bdeogale crassicauda) היא מין של טורף קטן השייך למשפחת הנמייתיים, החיה בטבע במרכז אפריקה מדרומה של קניה עד למרכז מוזמביק.
מאפיינים

זוהי נמייה קטנה שאורכה 40–50 ס"מ ומשקלה 0.9-1.6 ק"ג. היא בעלת פרווה עבה ואפורה ופנים מוארכות ומחודדות מעט. כפי שמשתמע משמה היא בעלת זנב ארוך ועבה.
הנמייה חיה בחבורות קטנות בערבות עשב ואוכלת מגוון מזונות מהחי והצומח, בעיקר חרקים, יונקים קטנים, זוחלים כמו נחשים, עופות וביצים וגם פירות.
זו נמייה חשאית שלא ידוע הרבה עליה.
תת-מינים

B. c. crassicauda - נפוץ במרכז מוזמביק, מלאווי וזמביה
B. c. nigrescens - נפוץ במרכז קניה
B. c. omnivora - נפוץ בחופים הצפוניים של טנזניה ושל קניה. מצוי בסכנת הכחדה
B. c. puisa - נפוץ בצפון מוזמביק ודרום טנזניה
B. c. tenuis - נפוץ בזנזיבר. עלול להיות בסכנת הכחדה בקרוב
הערות שוליים

↑  נמייה עבת-זנב באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
ניהאד דג'דוביץ'

| --- | --- |

דג'דוביץ' בשנת 2022
 לידה:  12 בינואר 1990 (בן 34) וישגראד, בוסניה והרצגובינה, יוגוסלביה
 עמדה:  קלע, סמול פורוורד
 גובה:  1.99 מטרים
 מספר:  14
 דראפט:  לא נבחר, 2012
 קבוצות כשחקן
 2005–2007 2007–2012 2007–2009 2009–2010 2010–2012 2012 2012–2013 2013–:  בוסנה סרייבו ברצלונה ←קורנליה ←אוברדוירו ←וירטוס רומא גלאטסראיי אלבה ברלין באיירן מינכן
 הישגים כשחקן
 זכייה באליפות הליגה הספרדית (2009) 3 זכיות באליפות הליגה הגרמנית (2014, 2018, 2019) זכייה באליפות הליגה הבוסנית-מונטנגרית (2006) 2 זכיות בגביע הגרמני (2013, 2018)
ניהאד דג'דוביץ' (בבוסנית: Nihad Đedović; נולד ב-12 בינואר 1990) הוא כדורסלן בוסני, בעל אזרחות גרמנית, המשחק בקבוצת באיירן מינכן מליגת העל הגרמנית והיורוליג. כמו כן משחק דג'דוביץ' עבור נבחרת בוסניה והרצגובינה בכדורסל.
קריירה מקצועית

דג'דוביץ' נולד בעיר וישגראד שבבוסניה והרצגובינה, אשר הייתה אז חלק מיוגוסלביה. בשנת 2005 החל לשחק כדורסל באופן מקצועי, בקבוצת בוסנה סרייבו הבוסנית.
בשנת 2007 הוחתם על ידי קבוצת ברצלונה, ממנה הושאל ב-5 השנים הבאות לקורנליה מהליגה הספרדית השלישית, לאוברדוירו מליגת העל הספרדית, ולווירטוס רומא מליגת העל האיטלקית. בין השנים 2010–2012 הפך לשחקן מוביל ברומא, וקלע במדיה 10.9 נקודות בממוצע למשחק בליגה האיטלקית וביורוליג.
במהלך עונת 2011/2012 שוחרר מחוזהו בברצלונה, ועבר מרומא לגלאטסראיי הטורקית.
בקיץ 2012 הצטרף לאלבה ברלין הגרמנית. קבוצתו סיימה את אותה עונה במקום החמישי בלבד בליגת העל הגרמנית, אולם הצליחה לזכות בגביע הגרמני, לאחר שגברה במשחק הגמר על רטיופארם אולם.
לקראת עונת 2013/2014 עבר לשחק עבור יריבת קבוצתו הקודמת – באיירן מינכן. לאורך תקופתו במינכן זכה עם הקבוצה שלוש פעמים באליפות ליגת העל הגרמנית (2014, 2018, 2019), ופעם אחת בגביע הגרמני (2018). בסדרת גמר עונת 2019, בה גברה מינכן על אלבה ברלין בתוצאה 3–0, קלע דג'דוביץ' 15.3 נקודות בממוצע למשחק, ובסיומה זכה בתואר ה-MVP של סדרת הגמר.
נבחרת בוסניה והרצגובינה

מאז שנת 2007 חבר דג'דוביץ' בנבחרת בוסניה והרצגובינה בכדורסל. ביורובאסקט 2011, אליו העפילה בוסניה לראשונה מזה 6 שנים, קלע 10.6 נקודות בממוצע למשחק, בעוד נבחרתו סיימה במקומות 17–20 (מתוך 24 קבוצות). ביורובאסקט 2013 הצטיין עם ממוצעים של 17.8 נקודות, 5.2 ריבאונדים ו-4.2 אסיסטים למשחק, וסייע לנבחרתו להשיג את המקום ה-13 בטורניר – תוצאתה הטובה ביותר מזה 20 שנה.
סטטיסטיקות הקריירה ביורוליג

| עונה | קבוצה | משחקים | חמישייה | דקות |  % לשתיים |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | ברצלונה | 1 | 0 | 5.8 | 0.000 | 0.000 | 0.500 | 2.0 | 0.0 | 0.0 | 0.0 | 1.0 |
| 2008/2009 | ברצלונה | 3 | 0 | 3.3 | 0.000 | 0.000 | 0.000 | 0.3 | 0.0 | 0.0 | 0.0 | 0.0 |
| 2010/2011 | וירטוס רומא | 15 | 15 | 27.3 | 0.516 | 0.194 | 0.742 | 3.1 | 2.1 | 1.7 | 0.3 | 9.3 |
| 2012/2013 | אלבה ברלין | 23 | 13 | 23.4 | 0.468 | 0.265 | 0.695 | 3.3 | 2.5 | 1.0 | 0.0 | 8.6 |
| 2013/2014 | באיירן מינכן | 18 | 16 | 25.5 | 0.487 | 0.400 | 0.921 | 3.6 | 2.3 | 0.8 | 0.1 | 11.7 |
| 2014/2015 | באיירן מינכן | 10 | 7 | 25.5 | 0.470 | 0.375 | 0.818 | 2.8 | 2.4 | 0.5 | 0.2 | 11.6 |
| 2015/2016 | באיירן מינכן | 10 | 8 | 26.6 | 0.571 | 0.333 | 0.857 | 3.0 | 2.6 | 1.2 | 0.0 | 12.4 |
| 2018/2019 | באיירן מינכן | 30 | 28 | 23.0 | 0.560 | 0.330 | 0.836 | 2.5 | 2.7 | 1.0 | 0.0 | 9.9 |
| 2019/2020 | באיירן מינכן | 14 | 11 | 22.9 | 0.508 | 0.250 | 0.895 | 2.4 | 2.2 | 1.0 | 0.0 | 8.5 |
| קריירה |  | 124 | 98 | 23.8 | 0.509 | 0.310 | 0.806 | 2.9 | 2.4 | 1.0 | 0.1 | 9.7 |
הערות שוליים

1 2  בוגרי טורניר אדידאס: ניהאד דג'דוביץ', באתר היורוליג, 1 ביוני 2020
↑  פרופיל של דג'דוביץ' ביורובאסקט 2011, באתר פיב"א
↑  פרופיל של דג'דוביץ' ביורובאסקט 2013, באתר פיב"א
משוואה ממעלה שישית

גרף של פונקציה ממעלה שישית, עם 6 שורשים ממשיים (חותכים את ציר x) ו-5 נקודות קריטיות.
משוואה ממעלה שישית היא משוואה מהצורה  ax^{6}+bx^{5}+cx^{4}+dx^{3}+ex^{2}+fx+g=0, כאשר  a\neq 0 והמקדמים  a,b,c,d,e,f,g יכולים להיות מספרים שלמים, מספרים רציונליים, מספרים ממשיים, מספרי מרוכבים או, באופן כללי יותר, איברים של כל שדה.
פונקציה ממעלה שישית היא פונקציה המוגדרת על ידי פולינום ממעלה שישית. משום שיש להן מעלה זוגית, היא דומה מבחינה גרפית לפונקציה ממעלה רביעית. עם זאת, לפונקציה ממעלה שישית עשויים להיות נקודות קיצון מקומיות נוספות. נגזרת של פונקציה ממעלה שישית היא פונקציה ממעלה חמישית.
מאחר שפונקציה ממעלה שישית על ידי פולינום ממעלה זוגית, יש לה את אותו הגבול כאשר הארגומנט הולך לאינסוף חיובי או שלילי. אם המקדם המוביל  a הוא חיובי, אז הפונקציה עולה לפלוס אינסוף משני הצדדים ולכן לפונקציה יש מינימום גלובלי. כמו כן, אם  a שלילי, הפונקציה יורדת עד מינוס אינסוף משני הצדדים ולכן יש לה מקסימום גלובלי.
פתרון

כמה משוואות ממעלה שישית, כמו  ax^{6}+dx^{3}+g=0 ניתנות לפתרון באמצעות רדיקלים, אבל משוואות אחרות לא ניתנות לפתרון. בשנת 1824 הוכיח נילס הנריק אבל כי אין פתרון כללי באמצעות רדיקלים למשוואה ממעלה חמישית ומעלה. שנים ספורות לאחר מכן מצא אווריסט גלואה אפיון מלא של כל המשוואות הפולינומיות שניתנות לפתרון באמצעות רדיקלים: אלו המשוואות שחבורת גלואה המתאימה להן היא חבורה פתירה. מחקרים אלו הולידו את תורת גלואה ואת תורת החבורות. גלואה פיתח טכניקות לקביעה האם משוואה נתונה ניתנת לפתרון על ידי רדיקלים. מתורת גלואה נובע כי משוואה ממעלה שישית ניתנת לפתרון במונחים של רדיקלים, אם ורק אם חבורת הגלואה שלה נמצאת בחבורה מסדר 48, המייצבת חלוקה של קבוצת השורשים לשלוש תת-קבוצות של שני שורשים, או חבורה מסדר 72 המייצבת חלוקה של מערכת השורשים לשתי תת-קבוצות של שלושה שורשים. קיימות נוסחאות כדי לבדוק כל מקרה, ולחשב את השורשים, במקרים שהמשוואה ניתנת לפתרון. ב-1867 (בעקבות עבודתו של הרמיט על משוואה ממעלה חמישית), הראה Joubert שכל הרחבת שדות ספרבילית מממד 6, במאפיין שאינו 2, נוצרת על ידי איבר המקיים משוואה מהצורה  x^{6}+bx^{4}+cx^{2}+d(x+1).
משוואה כללית ממעלה שישית ניתנת לפתרון במונחים של פונקציות קמפה דה פרייט. ישנן משוואות ממעלה שישית הניתנות לפתרון על ידי פונקציה היפרגאומטרית כללית במשתנה אחד, באמצעות הגישה של פליקס קליין לפתרון משוואה ממעלה חמישית.
דוגמאות

עקומת וואט, שנחקרה בעבודה הראשונית על מנוע הקיטור, היא משוואה ממעלה שישית עם שני משתנים.
אחת השיטות לפתרון משוואה מעוקבת כוללת שינוי במשתנים כדי להשיג משוואה ממעלה שישית, שמשתניה ממעלות 6, 3 ו-0 בלבד. בדרך זו, ניתן לפתור אותה כמו משוואה ריבועית.
ראו גם

פונקציה מעוקבת
הערות שוליים

↑  אריק ווייסטיין, Sextic Equation, באתר MathWorld (באנגלית)
↑  T. R. Hagedorn, General formulas for solving solvable sextic equations, J. Algebra 233 (2000), 704-757
↑  H. Kraft / Journal of Algebra 297 (2006) 234–253
| פולינום |
| --- | --- | --- |
| משוואות פולינומיות לפי מעלה | משוואה ליניארית (1) • משוואה ממעלה שנייה (2) • משוואה ממעלה שלישית (3) • משוואה ממעלה רביעית (4) • משוואה ממעלה חמישית (5) • משוואה ממעלה שישית (6) • משוואה ממעלה שביעית (7) |  |
| פונקציות פולינומיות לפי מעלה | פונקציה ממעלה שלישית |  |
| אישים הקשורים במציאת פתרונות או הוכחת אי פתירות | לודוביקו פרארי • מוחמד אבן מוסא אל-ח'ואריזמי • אברהם בר חייא • שיפיונה דל פרו • ניקולו טרטליה • ג'ירולמו קרדאנו • נילס הנריק אבל • אווריסט גלואה • פאולו רופיני • פליקס קליין • ולדימיר ארנולד |  |
| כללי | היסטוריה של פתרון משוואות פולינומיות • משפט אבל-רופיני • תורת גלואה • הבעיה השלוש-עשרה של הילברט • פתרון באמצעות רדיקלים • רדיקל ברינג • i (מספר) |  |
נשפון חום

| נשפון חום |
| --- | --- |
 נשפון חום
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: נשפוניים
סוג:: נשפון
מין:: נשפון חום
שם מדעי
 Myotis lucifugus ‏Conte, 1831
תחום תפוצה


נשפון חולה בתסמונת האף הלבן.
נשפון חום (שם מדעי: Myotis lucifugus) הוא מין של עטלף מהסוג נשפון שבמשפחת הנשפוניים החי באמריקה הצפונית והוא אחד מהנפוצים שבעטלפי אמריקה.
מאפיינים

עטלף זה כשמו בעל פרווה חומה כשהחלק התחתון אפור וחלקים מהפרווה על הגב, הכתפיים והראש צבועים בשחור. אורך העטלף 6–10 ס"מ, מוטת כנפיו 22–27 ס"מ ומשקלו 5–14 גרם בממוצע. הנקבות יותר גדולות מהזכרים. העטלף בעל קרומי תעופה גדולים ורגליים קצרות. המצח נמוך והחוטם גדול עם שיניים חדות המותאמות לתפיסת חרקים. העטלף יכול לחיות עד 10 שנים.
העטלף מעופף לאורך כמעט כל אמריקה הצפונית, מדרום קנדה ורוב ארצות הברית למעט בערבות שבדרום-מרכז ארצות הברית. כמה עטלפים נמצאו באיים כמו איסלנד או בריטניה, נראה שהובאו בידי האדם.
הוא צייד חרקים פעיל לילה התוקף להקות עשים, זבובים, יתושים, חיפושיות שונות ועוד. הטרף נתפס באמצעות השיניים החדות.
עטלפים אלה נכנסים לתרדמת חורף במערות בחודשי החורף עם פעילות מושהית עד האביב. עטלפים אלה נפגעים מהפטריה Pseudogymnoascus destructans שגורמת לתסמונת האף הלבן (White-nose syndrome), הפוגע בשינת העטלפים החשובה.
הערות שוליים

↑  נשפון חום באתר הרשימה האדומה של IUCN
| --- | --- |
בקרת זהויות :  NLI: 987007555750405171
נשפון משופם

| נשפון משופם |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: נשפוניים
סוג:: נשפון
מין:: נשפון משופם
שם מדעי
 Myotis mystacinus ‏קאל, 1817
תחום תפוצה


נשפון משופם (שם מדעי: Myotis mystacinus) הוא עטלף חרקים קטן ממשפחת הנשפוניים, הנפוץ במרכז וצפון אירופה ובמזרח עד לקווקז, וכן בצפון אפריקה. בישראל מצוי בסכנת הכחדה, ונמצא בגולן ובחרמון בלבד.
מאפיינים

משקלו 5–11 גרם, אורך האמה 36–41 מ"מ. צבע הגב חום-כהה וצבע הבטן אפור-בהיר. אקולוקציה במין זה מאופיינת באות FM בתדרים 20–120 קילו-הרץ. אזורי המחיה שלוו כוללים בתי גידול מגוונים. תזונתו מורכבת מחרקים ופרוקי-רגליים אחרים.
הערות שוליים

↑  נשפון משופם באתר הרשימה האדומה של IUCN
1 2  יורם יום-טוב, הרואים את הקולות: עטלפים – בין מיתוס למציאות, מסת"ב 978-965-572-563-6
| --- | --- |
בקרת זהויות :  NLI: 987007570552505171
סווקופ

| --- | --- |

הנוף של עמק נהר הסווקופ ליד ריצ'טופן
 מידע כללי
 אורך:  350 ק"מ
 אגן ניקוז:  30,100 קמ"ר 
 מוצא:  הר ארוס ליד אוטג'וזונג'אטי
 יובלים:  Khan River 
 שפך:  האוקיינוס האטלנטי 
 מדינות באגן הניקוז:  נמיביה
 
 
נהר הסווקופ (בשפת הקוהקוה: Tsoaxaub) הוא נהר מרכזי בחלקה המערבי של נמיביה, הנשפך אל האוקיינוס האטלנטי בקצה הדרומי של העיר סווקופמונד (פירוש שמה בגרמנית הוא "הפה של הסווקופ").
אורכו 460 ק"מ ושטח אזור האגירה שלו הוא 30,100 קמ"ר. שמו של הנהר מגיע משפת הקוהקוה, שפתם של שבטי הדמארה והנאמה - Tsoa-xaub; כאשר Tsoa - "פתח הצואה" או "פי הטבעת", ו-xaub מסמל את "תוכן הצואה". הכוונה לכמויות הגדולות של רפש ולכלוך הנפלטות מנהר הסווקופ לאוקיינוס האטלנטי.
האזור שסביב מוצא הסווקופ והדיונות הסובבות אותו ידוע בשל מספר המינים העשיר של ציפורים החיים בו, וכן בגלל מספר זני צמחים לא רגילים הצומחים שם (כמו הולויטשיה).
הסווקופ יוצר אגן ניקוז ששטחו הכולל הוא 30,100 קמ"ר, המשתרע מנקודת השפך שלו לאוקיינוס האטלנטי בסווקופמונד ועד לאוטג'ימבינגווה, במזרח כ-50 ק"מ מאוקהנג'ה ובדרום עד למחוז קהומס. הנקודה הגבוהה ביותר של קו פרשת המים שלו נמצאת בגובה של 2480 מטרים.
סכר פון בק (Von Bach) ליד אוקהנדג'ה וסכר סווקופפורט (Swakoppoort) מערבית לגרוס ברמן במקורות העיליים של הסווקופ, הם בעלי חשיבות עליונה לאספקת המים למרכז נמיביה. לרוב מי התהום באזור הנהר הם מלוחים.
עולם החי בסווקופ מוגבל רק למקורות התחתיים שלו, המיושבים בדלילות. וגם שם, מגוון בעלי החיים שניתן למצוא מוגבל לאנטילופות, טורפים קטנים יותר וציפורים. פילים, קרנפים, אריות וחתולים גדולים לא ניתן למצוא יותר באזורים אלו.
שלא כמו הנהרות האחרים במערב נמיביה, ישנם מספר גדול של מקומות יישוב בקרבת הנהר סווקופ, למשל יואקוס, קריביב, אוטג'ימבינגווה, אוקהנדג'ה, ובירת נמיביה - וינדהוק, כך שהאוכלוסייה באגן הניקוז שלו מגיעה ללמעלה מ-200,000 איש.
תצלום של חוות גואניקונטס משנת 1906 לערך.
בשעה שבמקורות העליונים של הסווקופ החוות הן לרוב מרוחקות מהנהר עצמו והשטח הנרחב משמש למרעה, הנה הסכרים ומפלס המים הגבוה שבתוך עמק נהר הסווקופ עצמו מאפשרים חקלאות אינטנסיבית במקום ואפילו גננות, למשל גידול האספרגוס בחוות גואניקונטס (Goanikontes).
השימוש הנרחב במי הנהר להשקיית חקלאות וכן הצריכה הגבוהה של מים על ידי תושבי הערים שבאזור אגן הניקוז, הביאו לדלדול מי התהום. הדבר הוביל, בייחוד במקורות התחתיים של הנהר, להתייבשותם של מעיינות רבים כמו גם מוות לצמחייה מגוונת באזור.
מכרות האורניום, כמו מכרה לנגר היינריך במקורות התחתיים של הסווקופ, או מכרה רוזינג בקהאן, לא רק שלתפעולם נצרכים כמויות גדולות מאוד של מים, דבר הגורם לדלדול מי התהום; אלא שבנוסף לכך, הושמעו טענות שנשורת גרעינית מגיעה לסווקופ, וכתוצאה מכך הירקות שמגדלים באזור מנוגעים בפסולת רדיואקטיבית.
מרקו ארנאוטוביץ'

מרקו ארנאוטוביץ' (בגרמנית: Marko Arnautović; נולד ב-19 באפריל 1989) הוא כדורגלן אוסטרי המשחק בעמדת החלוץ בקבוצת אינטר מילאנו ובנבחרת אוסטריה. לארנאוטוביץ' למעלה מ-110 הופעות עבור אוסטריה מאז 2008, מה ששם אותו במקום השני בהיסטוריה, אחרי טוני פולסטר. כמו כן גם נבחר לכדורגלן השנה באוסטריה ב-2018. הוא גם השני בטבלת כובשי נבחרת אוסטריה בכל הזמנים עם 37 שערים.
ביוגרפיה

ארנאוטוביץ' נולד בווינה שבאוסטריה, בן לאב סרבי ואם אוסטרית. כנער שיחק במועדונים פלוריסדורפר, אוסטריה וינה, פירסט וינה וראפיד וינה וסבל מבעיות התנהגות. בגיל 16 עבר להולנד, הוא שיחק בקבוצת הנוער ובקבוצת המילואים של טוונטה. באפריל 2007 רשם את הופעת הבכורה שלו בקבוצה הבוגרת. בעונת 2007/2008 שותף ב-16 משחקים. עונה לאחר מכן שותף ב-41 משחקים בכל המסגרות בהם הבקיע 14 שערים, וסייע לטוונטה לסיים כסגנית האלופה. לקראת עונת 2009/2010 עמד לעבור לאינטר מילאנו אך הוא שבר את רגלו והעסקה הפכה לעסקת השאלה עם אופציה להפוך להעברה קבועה. באינטר שותף בשלושה משחקים בלבד בהם לא כבש ובתום העונה החליטה אינטר לא לממש את האופציה להעברתו.
ביוני 2010 עבר לוורדר ברמן תמורת 6.5 מיליון אירו. הוא שיחק בקבוצה במשך שלוש עונות בהם שותף ב-72 משחקי ליגה וכבש 14 שערים. משחק השיא שלו היה בדצמבר 2012 בו כבש שלישייה בניצחון 1–4 על הופנהיים. תקופתו בברמן הייתה רצופה בשערוריות ובאפריל 2013 הושעה עד תום העונה לאחר שנתפס בנהיגה פרועה על ידי המשטרה.
בספטמבר 2013 עבר לסטוק סיטי מהפרמייר ליג תמורת כ-2 מיליון לירות שטרלינג. בעונתו הראשונה בקבוצה שותף ב-30 משחקי ליגה בהם כבש פעמיים. בעונת 2014/2015 שותף ב-29 משחקי ליגה והבקיע פעם אחת. ב-22 ביולי 2017 חתם בווסטהאם יונייטד עבור 24.5 מיליון שטרלינג. ארנטוביץ' שיחק 46 משחקים וכבש 16 שערים.
ב-8 ביולי 2019 ווסטהאם הודיעה שארנאוטוביץ' עובר לשאנגחאי SIPG מליגת העל הסינית תמורת 25 מיליון אירו.
ב-1 באוגוסט 2021, חתם ארנאוטוביץ' בבולוניה מהסרייה א'. בעונת הבכורה שלו בקבוצה כבש 14 שערי ליגה.
ב-16 באוגוסט 2023 חתם באינטר מילאנו.
ביוגרפיה > נבחרת אוסטריה

בשנת 2007 הופיע ארנאוטוביץ' במדי נבחרת אוסטריה עד גיל 19 במסגרת באליפות אירופה.
ב-11 באוקטובר 2008 ערך ארנאוטוביץ' את הופעת הבכורה שלו בנבחרת אוסטריה הבוגרת מול איי פארו. את שער הבכורה שלו בנבחרת כבש בניצחון 0–3 מול אזרבייג'ן ב-8 באוקטובר 2010.
ארנאוטוביץ' המשיך להיות שחקן הרכב קבוע בנבחרת אוסטריה והוא פתח בכל עשרת משחקי הנבחרת במוקדמות יורו 2016. הוא כבש את שער הניצחון מול מונטנגרו וכן כבש צמד מול ליכטנשטיין.
ארנאוטוביץ' פתח בכל משחקי נבחרתו במוקדמות מונדיאל 2018 פרט למשחק נגד נבחרת אירלנד עקב פציעה. במסגרת טורניר מוקדמות זה כבש ארנאוטוביץ' ארבעה שערים בעשרה משחקים, אולם לא הצליח לסייע לנבחרת להעפיל למונדיאל.